**Tiesību akta projekta sākotnējās ietekmes novērtējuma ziņojums par**

**Ministru kabineta noteikumu projektu „Grozījumi Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”” (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”” (turpmāk – noteikumu projekts) izstrādāts saskaņā ar Atkritumu apsaimniekošanas likuma (turpmāk - likums) 12.panta otrās daļas 6.punktu un 12.1 pantu, lai nodrošinātu Pārejas noteikumu 22.2. un 22.3.punktā noteikto termiņu izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1998.gadā programmas „Sadzīves atkritumu apsaimniekošanas stratēģija 500-” ietvaros tika veikta Latvijas teritorijā darbojošos atkritumu izgāztuvju skaita un platības novērtējums. Tika secināts, ka 1998.gadā Latvijā darbojās 558 izgāztuves, tas ir, vidēji katrā pilsētas, rajona un pagasta pašvaldībā bija viena atkritumu izgāztuve. Lielākā daļa izgāztuvju (77%) bija mazākas par 2 hektāriem, turklāt jāatzīmē, ka lielākajā daļā izgāztuvju (75%) tika apglabāti mazāk nekā 1000 m³ atkritumu gadā. Savukārt republikas pilsētu izgāztuvju izmēri bija ievērojami lielāki. Tās bija pat 16 hektārus (Ventspils) vai pat 35 hektārus (''Getliņi pie Rīgas'') lielas atkritumu izgāztuves, kurās tika apglabāti ne tikai iedzīvotāju, bet arī rūpniecībā un ražošanā radītie atkritumi. Republikas pilsētu izgāztuvēs apglabātas atkritumu daudzums ik gadus bija vairāk nekā 1,5 miljonus m³ (375 000 tonnas). Lielo republikas pilsētu izgāztuvju tilpums ir vidēji 3 000 000 m³ un vairāk.Laikā 2006.-2012.gadam Latvijā, īstenojot programmu „Sadzīves atkritumu apsaimniekošanas stratēģija 500-”, tika pakāpeniski kompleksi īstenots sadzīves atkritumu apsaimniekošanas jautājums gan valsts, gan reģionu līmenī. Programmas ietvaros tika slēgtas visas atkritumu izgāztuves un atbilstoši ES Direktīvas 1999/31/EK par atkritumu poligoniem prasībām uzbūvēti kompleksi reģionālie atkritumu apsaimniekošanas poligoni un uzsākta dalītās atkritumu vākšanas un šķirošanas sistēmas izveide.Ar Ministru kabineta 2008.gada 30.jūnija noteikumiem Nr.490 „Noteikumi par darbības programmas “Infrastruktūra un pakalpojumi” papildinājuma 3.5.1.2.1.apakšaktivitāti “Normatīvo aktu prasībām neatbilstošo izgāztuvju rekultivācija” tika noteikta kārtība, kādā īsteno darbības programmas “Infra­struktūra un pakalpojumi” papildinājuma 3.5.prioritātes “Vides infrastruktūras un videi draudzīgas enerģētikas veicināšana” 3.5.1.pasākuma “Vides aizsardzības infrastruktūra” 3.5.1.2.1.apakšaktivitāti “Normatīvo aktu prasībām neatbilstošo izgāztuvju rekultivācija” (turpmāk – aktivitāte), projektu iesniegumu vērtēšanas kritērijus, prasības projekta iesniedzējam un atbildīgo iestādi. Aktivitātes mērķis bija samazināt negatīvo ietekmi uz vidi, ko rada atkritumi un vides aizsardzības prasībām neatbilstošās izgāztuves. Atbilstoši iepriekš minētajam, pašvaldībām bija iespēja iesniegt projektu pieteikumus pašvaldības administratīvajā teritorijā esošas atkritumu izgāztuves slēgšanai un rekultivācijai un saņemt Eiropas Savienības Kohēzijas fonda (turpmāk – KF) līdzfinansējumu. Aktivitātes ietvaros tika īstenoti projekti ar līdzfinansējumu no Eiropas Savienības KF līdzekļiem. Vienlaikus jānorāda, ka lielākā daļa uz valsts vai pašvaldības zemes esošo atkritumu izgāztuvju tika rekultivēta ar Eiropas Savienības KF līdzfinansējumu.Šobrīd ir konstatēta pieaugoša interese par slēgtu vai rekultivētu atkritumu izgāztuvju atrakšanu un tajās esošo atkritumu pāršķirošanu (turpmāk – šķirošana). Spēkā esošajos normatīvajos aktos pilnībā nav noregulēta slēgtu vai rekultivētu atkritumu izgāztuvju atrakšana un tajā esošo atkritumu šķirošana. Šī brīža normatīvais regulējums nosaka, ka Valsts vides dienests (turpmāk – VVD) veic sākotnējās ietekmes uz vidi izvērtējumu un izsniedz tehniskos noteikumus, līdz ar to nav vienotas pieejas vides aizsardzības normas noteikšanai, kuras atrakšanas darbu veicējam ir jāievēro pirms atrakšanas darbu uzsākšanas, atrakšanas darbu veikšanas laikā, kā arī tad, kad atrakšanas un atkritumu šķirošanas darbi ir noslēgušies. Vienlaikus jānorāda, ka pie esošā regulējuma atkritumu apsaimniekotājam nav jāsniedz ziņas par finansiālo nodrošinājumu. Ziņas par finansiālo nodrošinājumu ir būtiskas gadījumā, ja atkritumu apsaimniekotājs piesaka maksātnespēju (bankrotu). Šādā situācijā zemes īpašniekam, uz kura zemes atrodas atraktā slēgtā vai rekultivētā atkritumu izgāztuve, nebūtu jārisina jautājums par teritorijas sakopšanas finanšu līdzekļiem. Šāda vienota regulējuma un pieejas neesamība rada būtisku risku vides stāvokļa pasliktināšanai atraktas rekultivētas atkritumu izgāztuves teritorijā.Likuma 12.panta pirmā daļa nosaka, ka atkritumu apsaimniekotājam ir pienākums pirms attiecīgās darbības veikšanas saņemt VVD atļauju slēgtas vai rekultivētas atkritumu izgāztuves atrakšanai un atkritumu pāršķirošanai (turpmāk – atļauju). Noteikumu projekts nosaka, ka VVD pēc atkritumu apsaimniekotāja iesniegtās informācijas izvērtēšanas izdod atļauju slēgtu vai rekultivētas atkritumu izgāztuves atrakšanai un tajā esošo atkritumu pāršķirošanai uz termiņu, kurš nav garāks par pieciem gadiem. Noteikumu projekts paredz, ka atkritumu apsaimniekotājs pirms atļaujas derīguma termiņa beigām var vērsties VVD ar iesniegumu, lūdzot pagarināt atļaujas derīguma termiņu, vienlaikus informējot VVD par atļaujas derīguma laikā veiktajām darbībām, kā arī, sniedzot paskaidrojumu par iemesliem, kādēļ atļaujā noteiktās prasības nav veiktas plānotajos termiņos. VVD ir tiesīgs pagarināt atļaujas derīguma termiņu ne ilgāku par diviem gadiem.Saskaņā likuma Pārejas noteikumu 24.punktu no 2015.gada 1.janvāra ir zaudējuši spēku Ministru kabineta 2013.gada 22.oktobra noteikumi Nr.1172 „Atkritumu tirgotāju un atkritumu apsaimniekošanas starpnieku reģistrācijas kārtība”, tāpēc ir nepieciešams noteikt kārtību, kādā tiek reģistrēti atkritumu apsaimniekošanas starpnieki un atkritumu tirgotāji. Atkritumu apsaimniekošanas likuma 1.panta 18. un 19.punktā ir ietvertas šādas terminu „atkritumu tirgotājs” un „atkritumu apsaimniekošanas starpnieks” definīcijas:„19) atkritumu tirgotājs — jebkura persona, kas rīkojas savā vārdā, lai pirktu un pēc tam pārdotu atkritumus, arī tāda persona, kas nesaņem atkritumus turējumā;20) atkritumu apsaimniekošanas starpnieks — jebkura persona, kas organizē atkritumu reģenerāciju vai apglabāšanu citu personu vārdā, arī persona, kas nesaņem atkritumus turējumā”. Atkritumu apsaimniekošanas likuma 12.1 pantā ir noteikta iepriekš minēto personu reģistrācija, taču pašlaik normatīvajos aktos nav paredzēta reģistrācijas kārtība, kas attiecīgi tiek noteikta noteikumu projektā. Vides aizsardzības un reģionālās attīstības ministrijas (turpmāk – VARAM) rīcībā ir informācija, ka šobrīd VVD ir reģistrējušies 30 komersanti (http://www.vvd.gov.lv/izsniegtas-atlaujas-un-licences/atkritumu-apsaimniekosanas-atlaujas/atkritumu-tirgotaju-vai-atkritumu-apsaimniekosanas-starpnieku-saraksts/), kas atbilst atkritumu tirgotāja vai atkritumu apsaimniekošanas starpnieka definīcijai, bet pēc aptuvenām aplēsēm valstī varētu būt apmēram 100 šādi komersanti.Atbilstoši likuma grozījumiem (spēkā no 01.06.2015.) no likuma ir izslēgts 12.panta otrās daļas 4. un 5.punkts kur tika noteikts, ka biedrība, kura apvieno ne mazāk kā divas trešdaļas atkritumu apsaimniekošanas komersantu, kas veic savu darbību Latvijā, un kura atbilstoši likumā dotajam deleģējumam, izveido neatkarīgu ekspertu komisija, izsniedz atzinumu par tāda komersanta tehniskajām iespējām veikt atkritumu savākšanu, pārvadāšanu, pārkraušanu, šķirošanu vai uzglabāšanu, kurš ir paredzējis veikt minētās darbības, kā arī kārtību, kādā tika sniegts iepriekš minētais atzinums. Līdz ar to likums vairs nenosaka, ka VVD pirms atkritumu savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un atkritumu pāršķirošanas atļaujas izsniegšanas ir jāsaņem biedrības Latvijas Atkritumu saimniecības uzņēmumu asociācija (turpmāk – LASUA) atzinums. Atbilstoši iepriekš minētajam no noteikumiem ir svītroti atbilstošie punkti un noteikumos iekļautās normas ir atbilstošas likuma normām.Latvijā šobrīd darbojas divas atkritumu pārvadājumu uzskaites sistēmas: Bīstamo atkritumu pārvadājumu uzskaites sistēma un Būvniecībā radušos atkritumu pārvadājumu uzskaites sistēma. Abas iepriekš minētās sistēmas ir izveidotas ar mērķi, lai vides aizsardzības kontrolējošām iestādēm ir iespējams nodrošināt tādu būvniecības un bīstamo atkritumu savākšanas un pārvadāšanas kontroli, lai nepieļautu vides aizsardzības prasībām neatbilstošu atkritumu apsaimniekošanu un šo atkritumu nelegālu apglabāšanu tam neparedzētās vietā. Šobrīd Ministru kabineta 2014.gada 15.aprīļa noteikumi Nr.199 „Būvniecībā radušos atkritumu pārvadājumu uzskaites kārtība” 5.punkts un Ministru kabineta 2011.gada 21.jūnija noteikumu Nr.484 „Bīstamo atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtība” 10.punkts nosaka, ka gan būvniecības atkritumu, gan bīstamo atkritumu pārvadātājiem ir pienākums reģistrēties attiecīgajā pārvadājumu reģistrēšanās sistēmā, tomēr atkritumu pārvadātāji nelabprāt reģistrējas, tāpēc noteikumu projekts paredz papildināt noteikumus ar nosacījumu, ka atkritumu apsaimniekotājam, kurš ir saņēmis atļauju būvniecības vai bīstamo atkritumu pārvadājumiem, trīs mēnešu laikā no atļaujas izsniegšanas brīža ir pienākums reģistrēties attiecīgajā atkritumu pārvadājumu reģistrā, kā lietotājs. Ja atkritumu apsaimniekotājs iepriekš minētajā laika posmā nav reģistrējies, VVD anulē atkritumu pārvadāšanas atļauju. Savukārt, ja atkritumu apsaimniekotājam ir izdota atļauja gan būvniecības vai bīstamo atkritumu pārvadājumiem, gan citu veidu atkritumu pārvadājumiem (piemēram, sadzīves atkritumu) un tas nav trīs mēnešu laikā reģistrējies atbilstošajā atkritumu pārvadātāju reģistrācijas sistēmā, VVD anulē atļaujas daļu, kura attiecināma uz būvniecības vai bīstamo atkritumu pārvadājumu veikšanu. Noteikumu projekts paredz arī pārejas noteikumu punktu atkritumu apsaimniekotājiem, kuriem atļauja būvniecības vai bīstamo atkritumu pārvadājumiem ir izsniegta pirms 2015.gada 1.oktobra un kuri nav reģistrējušies attiecīgajā pārvadājumu reģistrēšanās sistēmā. Šiem atkritumu apsaimniekotājiem būs pienākums reģistrēties līdz 2016.gada 1.janvārim.Noteikumu projekta mērķis ir slēgtas vai rekultivētas atkritumu izgāztuves teritorijas vides stāvokļa būtiska uzlabošana pēc atrakšanas un izgāztuvē esošo visu atkritumu pāršķirošanas darbu beigšanas, nosakot atrakšanas darbu veicējam par pienākumu: 1) pāršķirot visus izgāztuvē esošos atkritumus un nodot tos pārstrādei vai reģenerācijai; 2) pārstrādei nederīgo atšķiroto atkritumu daļu nogādāt apglabāšanai attiecīgā atkritumu apsaimniekošanas reģiona reģionālajā poligonā; 3) veikt izgāztuves rekultivāciju vai atkārtotu rekultivāciju un vides monitoringu. Noteikumu projekts izslēdz nepieciešamību VVD saņemt LASUA atzinumu pirms atkritumu apsaimniekošanas atļaujas izsniegšanas.Noteikumi nosaka prasības atkritumu tirgotāja vai atkritumu apsaimniekošanas starpnieka iesniegumam par reģistrāciju un kārtību, kādā sniedzama informācija par iesniegumā ietvertās informācijas izmaiņām un par atkritumu tirgotāja vai atkritumu apsaimniekošanas starpnieka reģistrācijas anulēšanu. Noteikumu projektā arī noteikta kārtība, kādā VVD reģistrē atkritumu tirgotāju vai atkritumu apsaimniekošanas starpnieku atkritumu tirgotāju un atkritumu apsaimniekošanas starpnieku sarakstā. Noteikumu projektā ir iekļauti nosacījumi atteikumam veikt reģistrāciju un minētās reģistrācijas anulēšanai, kā arī ietverta VVD pieņemto lēmumu par atteikumu veikt atkritumu tirgotāja vai atkritumu apsaimniekošanas starpnieka reģistrāciju, lēmumu par atteikumu izdarīt grozījumus atkritumu tirgotāja vai atkritumu apsaimniekotāja starpnieka reģistrētajā informācijā vai lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu apstrīdēšanas kārtība.Noteikumu projekts nosaka:1. pienākumu atkritumu apsaimniekotājam, kurš vēlas atrakt slēgtu vai rekultivētu atkritumu izgāztuvi, saņemt atļauju;
2. atļaujas iesniegumā norādāmo informāciju un tam pievienoto dokumentu klāstu;
3. valsts nodevu par atļaujas izsniegšanas maksāšanas apmēru par slēgtas vai rekultivētas atkritumu izgāztuves atrakšanu un atkritumu un atkritumu pāršķirošanu;
4. pienākumu atkritumu apsaimniekotājam, kurš ir saņēmis atļauju, pāršķirot visus slēgtajā vai rekultivētajā atkritumu izgāztuvē apglabātos atkritumus; pārstrādājamos atkritumus nodot otrreizējai pārstrādei un otrreizējai pārstrādei nederīgos atkritumus apglabāt atbilstoši vides aizsardzības normām attiecīgā atkritumu apsaimniekošanas reģiona atkritumu poligonā;
5. pienākumu atkritumu apsaimniekotājam šķirot atkritumus atraktās slēgtās vai rekultivētās atkritumu izgāztuves teritorijā;
6. būvniecības un bīstamo atkritumu pārvadātājiem atkritumu pārvadājumu atļauja ir derīga tikai tad, ja tas ir reģistrējies Būvniecībā radušos atkritumu pārvadājumu uzskaites sistēmā vai Bīstamo atkritumu pārvadājumu uzskaites sistēmā;
7. atļaujas izsniegšanas un anulēšanas kārtību;
8. atļaujas izsniegšanas termiņu;
9. atbilstoši Atkritumu apsaimniekošanas likuma grozījumiem (spēkā no 01.06.2015.) no noteikumiem tiek izslēgta norma par nepieciešamību VVD pirms atļaujas izsniegšanas saņemt LASUA atzinumu;
10. kārtību, kādā VVD reģistrē atkritumu tirgotājus un atkritumu apsaimniekošanas starpniekus.
 |
| 3. | Projekta izstrādē iesaistītās institūcijas | VARAM, VVD. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekošanas komersanti, kuri veic slēgto vai rekultivēto izgāztuvju atrakšanu, pašvaldības, zemes īpašnieki, uz kuru zemes gabala atrodas slēgtā vai rekultivētā atkritumu izgāztuve, atkritumu poligonu īpašnieki vai apsaimniekotāji.Personas, kuras vēlas tikt reģistrētas kā atkritumu tirgotāji vai atkritumu apsaimniekošanas starpnieki. VARAM rīcībā ir informācija apmēram par 20 komersantiem, kas atbilst atkritumu tirgotāja vai atkritumu apsaimniekošanas starpnieka definīcijai, bet pēc aptuvenām aplēsēm valstī varētu būt apmēram 100 šādi komersanti.Atkritumu apsaimniekotāji, kuri veic atkritumu savākšanu, pārstrādi, reģenerāciju vai apglabāšanu, kopumā apmēram 250 komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz, ka VVD izdos slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļauju, tādējādi tika palielināts administratīvais slogs. Administratīvais slogs tiks palielināts atkritumu apsaimniekošanas komersantiem, kuri vēlas uzsākt slēgtas vai rekultivētas atkritumu izgāztuves atrakšanas un atkritumu pāršķirošanas darbus, jo tiem būs nepieciešams saņemt un VVD izdot (atteikt izdošanu) iepriekš minēto atļauju.Normatīvais regulējums ne tikai noteiks vienotas vides aizsardzības prasības un kvalitātes normas atkritumu apsaimniekotājam, bet arī dos būtisku ieguldījumu piesārņotās vietas vides stāvokļa uzlabošanai, tas ir, visi izgāztuvē apglabātie atkritumu tiks pāršķiroti. Otrreiz izmantojamā (pārstrādājamā) atkritumu frakcija tiks nodota otrreizējai pārstrādei, atgriežot atkritumus kā izejvielu ražošanas ciklā. Savukārt otrreiz neizmantojamā (pārstrādei nederīgā) atkritumu frakcija tiks nogādāta apglabāšanai konkrētā atkritumu apsaimniekošanas reģiona atkritumu poligonā videi drošā veidā. Noslēdzoties slēgtas vai rekultivētas atkritumu izgāztuves atrakšanas darbiem, atkritumu apsaimniekotājs, atbilstoši atļaujā izvirzītajām prasībām, veic izgāztuves rekultivāciju vai atkārtotu rekultivāciju. Iegūtais rezultāts ir sakopta vide ar būtiski samazinātu potenciālo vides piesārņojuma risku, kuru būs iespējams izmantot atbilstoši teritorijas izmantošanas un apbūves plānojumam. |
| 3. | Administratīvo izmaksu monetārs novērtējums | VVD veiktais administratīvo izmaksu aprēķins ir balstīts uz pieņēmuma, ka atkritumu apsaimniekotāju interese atrakt slēgtas vai rekultivētas atkritumu izgāztuve nebūs lielāka par 50% (t.i., aptuveni 300 rekultivētās izgāztuves) no kopējā slēgto un rekultivēto atkritumu izgāztuvju skaita.VVD veiktais administratīvo izmaksu aprēķins vienas atļaujas izdošanai ir 1332,13 *euro*, ietverot šādas pozīcijas: darbinieku atalgojums, sociālās apdrošināšanas iemaksas, pakalpojuma izmaksas, materiālu izmaksas, transporta izmaksas, komunālo pakalpojumu izmaksas, tehnikas un tās amortizācijas izmaksas.Pamatojoties uz likuma grozījumiem (pieņemti Saeimā 30.04.2015., spēkā no 01.06.2015.) un likumprojektu „Grozījumi likumā „Par nodokļiem un nodevām”” (iesniegts Saeimā 09.06.2015., reģ. Nr.282/Lp12) nodevas par slēgtas vai rekultivētas atkritumu izgāztuves atrakšanu un atkritumu pāršķirošanu apmērs noteikts 350 *euro*. Nodevas detalizēts aprēķins iekļauts likumprojekta „Grozījumi likumā „Par nodokļiem un nodevām”” anotācijā. |
| 4. | Cita informācija | Ņemot vērā, ka atļaujas izsniegšana ir cieši saistīta ar sākotnējās ietekmes uz vidi izvērtējumu un tam sekojošo tehnisko noteikumu izdošanu, visā procesā no sākotnējā ietekmes uz vidi izvērtējuma līdz izgāztuves atrakšanas darbu beigām, VVD veic šādas darbības:1. sākotnējo ietekmes uz vidi izvērtējumu;
2. tehnisko noteikumu izsniegšanu;
3. tehnisko noteikumu izpildes kontroli;
4. kontroli pirms atļaujas izsniegšanas;
5. atļaujas izdošanu;
6. kontroli darbības procesā;
7. kontroli pēc darbības beigām.

Kopējās VVD aprēķinās administratīvās izmaksas 300 atļauju izsniegšanai, ieskaitot administratīvās izmaksas, kuras ir saistītas ar sākotnējās ietekmes uz vidi izvērtējumu un tam sekojošu tehnisko noteikumu izdošanu, ir mērojamas 1 336 914 *euro* vērtībā jeb 4456,38 *euro* vienas atļaujas izsniegšanai (kopā ar sākotnējās ietekmes uz vidi izvērtējumu un tehnisko noteikumu izdošanu) un uzraudzībai (skat. anotācijas pielikumu).Atkritumu tirgotājs un atkritumu apsaimniekošanas starpnieks pirms attiecīgo darbību uzsākšanas iesniedz VVD atbilstoši savai juridiskajai adresei iesniegumu reģistrācijai.VVD mēneša laikā no iesnieguma saņemšanas reģistrē atkritumu tirgotāja vai atkritumu apsaimniekošanas starpnieku vai pieņem lēmumu par atteikumu reģistrēt atkritumu tirgotāju vai atkritumu apsaimniekošanas starpnieku, un to paziņo attiecīgajam atkritumu tirgotājam vai atkritumu apsaimniekošanas starpniekam.VVD „TULPE” tīmekļa vietnē izveido atkritumu tirgotāju un atkritumu apsaimniekošanas starpnieku sarakstu, kurā iekļauj informāciju par reģistrētajiem atkritumu tirgotājiem un atkritumu apsaimniekošanas starpniekiem.VVD pieņem lēmumu anulēt atkritumu tirgotāja vai atkritumu apsaimniekošanas starpnieka reģistrāciju šādos gadījumos:1. atkritumu tirgotājs vai atkritumu apsaimniekošanas starpnieks neievēro atkritumu apsaimniekošanu regulējošajos normatīvajos aktos noteiktās prasības;
2. atkritumu tirgotājs vai atkritumu apsaimniekošanas starpnieks ir iesniedzis nepatiesu vai maldinošu informāciju;
3. 3. atkritumu tirgotājs vai atkritumu apsaimniekošanas starpnieks, tā likvidators vai administrators ir iesniedzis informāciju par darbību izbeigšanu.

VVD lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu paziņo atkritumu tirgotājam vai atkritumu apsaimniekošanas starpniekam. VVD papildina atkritumu tirgotāju un atkritumu apsaimniekošanas starpnieku sarakstu ar informāciju par atkritumu tirgotāja vai atkritumu apsaimniekošanas starpnieka reģistrācijas anulēšanu.Noteikumi nosaka prasības atkritumu tirgotāja vai atkritumu apsaimniekošanas starpnieka iesniegumam par reģistrāciju un kārtību, kādā sniedzama informācija par iesniegumā ietvertās informācijas izmaiņām un par atkritumu tirgotāja vai atkritumu apsaimniekošanas starpnieka reģistrācijas anulēšanu. Noteikumu projektā arī noteikta kārtība, kādā dienests reģistrē atkritumu tirgotāju vai atkritumu apsaimniekošanas starpnieku atkritumu tirgotāju un atkritumu apsaimniekošanas starpnieku sarakstā. Noteikumu projektā ir iekļauti nosacījumi atteikumam veikt reģistrāciju un minētās reģistrācijas anulēšanai, kā arī ietverta dienesta pieņemto lēmumu par atteikumu veikt atkritumu tirgotāja vai atkritumu apsaimniekošanas starpnieka reģistrāciju, lēmumu par atteikumu izdarīt grozījumus atkritumu tirgotāja vai atkritumu apsaimniekotāja starpnieka reģistrētajā informācijā vai lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu apstrīdēšanas kārtība.Noteikumi nosaka prasības atkritumu tirgotāja vai atkritumu apsaimniekošanas starpnieka iesniegumam par reģistrāciju un kārtību, kādā sniedzama informācija par iesniegumā ietvertās informācijas izmaiņām un par atkritumu tirgotāja vai atkritumu apsaimniekošanas starpnieka reģistrācijas anulēšanu. Noteikumu projektā arī noteikta kārtība, kādā dienests reģistrē atkritumu tirgotāju vai atkritumu apsaimniekošanas starpnieku atkritumu tirgotāju un atkritumu apsaimniekošanas starpnieku sarakstā. Noteikumu projektā ir iekļauti nosacījumi atteikumam veikt reģistrāciju un minētās reģistrācijas anulēšanai, kā arī ietverta dienesta pieņemto lēmumu par atteikumu veikt atkritumu tirgotāja vai atkritumu apsaimniekošanas starpnieka reģistrāciju, lēmumu par atteikumu izdarīt grozījumus atkritumu tirgotāja vai atkritumu apsaimniekotāja starpnieka reģistrētajā informācijā vai lēmumu par atkritumu tirgotāja vai atkritumu apsaimniekošanas starpnieka reģistrācijas anulēšanu apstrīdēšanas kārtība.VVD pieņemto lēmumu par atteikumu izsniegt atļauju vai lēmumu par atļaujas anulēšanu var apstrīdēt Vides pārraudzības valsts birojā. Vides pārraudzības valsts biroja pieņemto lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā.Lai atvieglotu atkritumu tirgotāju un atkritumu apsaimniekošanas starpnieku reģistrācijas procesu un nodrošinātu noteikumu projekta prasību realizāciju, ir paredzēts no 2016.gada 1.janvāra nodrošināt minētā noteikumu projekta prasību realizāciju kā e-pakalpojumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā „Grozījumi likumā „Par nodokļiem un nodevām”” (22.01.2015., VSS-71) ir iekļauts grozījums, kas paredz grozīt likuma 11.panta otro daļu papildinot to ar jaunu 131.punktu, kas noteiks, ka valsts nodeva ir maksājama par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanuLikumprojektā „Grozījumi likumā „Par Nodokļiem un nodevām”” (iesniegts Saeimā 09.06.2015., reģ. Nr.282/Lp12) uz pirmo lasījumu ir iekļauts grozījums likuma 11.panta otrajā daļā, kura tiks papildināta ar jaunu 131.punktu, kura noteiks, ka valsts nodeva tiek maksāta par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu. Noteikumu projektā noteiktā nodeva par slēgtas vai rekultivētas atkritumu izgāztuves atrakšanas un pāršķirošanas atļaujas izsniegšanu stājas spēkā vienlaikus ar attiecīgiem grozījumiem likumā „Par nodokļiem un nodevām”.Līdz iepriekš minēto likumu grozījumu spēkā stāšanās brīdim valsts nodeva par rekultivētas atkritumu izgāztuves atrakšanas un atkritumu pāršķirošanas atļaujas izsniegšanu nav piemērojama. |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu (OV L 312, 22.11.2008., 3./30. lpp).Saskaņā ar Brīvas pakalpojumu sniegšanas likuma 15.panta septīto daļu noteikumu projekts ir uzskatāms par tehnisko noteikumu projektu pakalpojumu jomā. Pamatojoties uz iepriekš minēto un 2010.gada 23.februāra Ministru kabineta instrukciju Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” (turpmāk – instrukcija) noteikumu projekts līdz 2015.gada 30.septembrim tiks iesniegts izvērtēšanai Eiropas Komisijā. |
|  2. |  Citas starptautiskās saistības |  Nav. |
|  3. |  Cita informācija |  Nav. |

|  |
| --- |
| 1.tabula**Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu (OV L 312, 22.11.2008., 3./30. lpp)  |
| **A** | **B** | **C** | **D** |
| **26.panta b)punkts** | **1.punkts** | Atbilst pilnībā. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Netiek izmantota direktīvā noteiktā rīcības brīvība piemērot atbrīvojumu no pienākuma saņemt atkritumu apsaimniekošanas atļaujas, jo kompetentajai iestādei - Valsts vides dienestam – jebkurā gadījumā būs jākontrolē, vai atļaujas saņēmējs atbilst direktīvā noteiktajiem kritērijiem, kā arī ir nepieciešams izveidot šādu komersantu reģistru. Tādejādi netiek samazināts administratīvais slogs attiecīgajam komersantam un Valsts vides dienestam.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts ir uzskatāms par tehnisko noteikumu projektu, par kuru, saskaņā ar instrukcijā noteikto kārtību, jāsniedz informācija Eiropas Komisijai. Pamatojoties uz instrukcijas 7.punktu noteikumu projekts vienlaikus ar iesniegšanu Ministru kabinetā tiks iesniegts izvērtējuma sniegšanai Eiropas Komisijā. |
|  Cita informācija |  Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji tika aicināti līdzdarboties, rakstiski iesniedzot viedokli par noteikumu projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot attiecīgu paziņojumu par noteikumu projektu VARAM publiskā tīmekļa vietnē sadaļā „Sabiedrības līdzdalība”. Ieinteresētajām personām bija tiesības izteikt viedokli un sniegt rakstiskus priekšlikumus.  |
| 2. | Sabiedrības līdzdalība projekta izstrādē | 2015.gada 27.janvārī noteikumu projekts tika ievietots VARAM mājas lapā sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/?doc=12002>). |
| 3. | Sabiedrības līdzdalības rezultāti | Noteikumu projekta izstrādes gaitā netika saņemti priekšlikumi un viedokļi par noteikumu projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD nodrošinās slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļaujas iesnieguma izskatīšanu un atļaujas izsniegšanu.Slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļaujas iesnieguma izskatīšanu un atļaujas izsniegšanu VVD nodrošinās piešķirto valsts budžeta līdzekļu ietvaros. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumi neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

*Anotācijas III. Sadaļa un* ***V sadaļas 2.tabula*** *– projekts šo jomu neskar*.

Vides aizsardzības un reģionālās K. Gerhards

attīstības ministrs

**Vīza:**

Valsts sekretārs G. Puķītis

03.09.2015., 12:00

3296

M. Buša

67026569, madara.busa@varam.gov.lv

I. Doniņa

67026515, ilze.donina@varam.gov.lv